kardosdrur/scandi-wiki huggingface dataset:
Lauritz Rasmussen (virksomhed)

Lauritz Rasmussen, kgl. hof-støber var et dansk bronzestøberi grundlagt i 1854 af Lauritz Rasmussen (1824-1893), derefter overtaget af hans søn, Carl Rasmussen (1863-1936) og Herman Rasmussen, som dog udtrådte i 1900. I 1920 blev Carl Rasmussens søn, Poul Lauritz Rasmussen (1897-1980), optaget som medindehaver. Efter Carl Rasmussens død fortsattes firmaet af Poul Lauritz Rasmussen som eneindehaver, indtil han i 1945 optog sin søn, H. Lauritz Rasmussen (1921-). I 1887 fik forretningen prædikat af kongelig hofleverandør.

Lauritz Rasmussen løste den 2. november 1854 borgerskab som zink- og metalstøber og åbnede sin forretning i Åbenrå 22, hjørnet af Hauser Plads, i København. I 1857 flyttedes virksomheden fra Åbenrå til Sankt Annæ Gade 34 på Christianshavn, hjørnet af Amagergade. Efter 8 år på dette sted flyttede Lauritz Rasmussen sit hjem og sin virksomhed til Læssøesgade 17 på Nørrebro, som han overtog fra en anden bronzestøber, Thomsen. Omkring 1880 indrettede han et udsalg i Nørre Voldgade 78, som blev suppleret med endnu et værksted. Det lukkede han dog igen i 1888 og samlede atter forretningen i Læssøesgade.

Virksomheden lå fra 1896 i nye bygninger i Rådmandsgade 16. Den lukkede i 1967.

Af eksempler på værker kan nævnes F.E. Rings frontongruppe til Det Kongelige Teater, syv af statuerne til Frederikskirkens (Marmorkirkens) tag, Vilhelm Bissens Athena-gruppe over Blegdamshospitalets hovedportal, Tycho Brahes statue ved Københavns Universitets Observatorium og Rudolph Tegners Mod Lyset.

Litteratur 
 C.A. Clemmensen, Lauritz Rasmussen, Kgl. Hof-støber: 1854 – Anden November – 1929, 1929 (jubilæumsskrift).
 "Kgl. hof-støber Lauritz Rasmussen 100 år", Tidsskrift for industri, (1954) s. 321-322

Kilder 
 Danmarks ældste forretninger 1100-1911, Kraks Forlag 1950
 Slægtsside 

Danske virksomheder etableret i 1854
Ophørt i 1967
Nørrebro
Tidligere virksomheder i København
Leverandører til Det Kongelige Danske Hof
Metalvirksomheder i Danmark
Storvesir

Storvesir (også storvisir) var den mest fremtrædende blandt vesirerne, herskerens rådgivere, og dermed den højeste embedspost i flere muslimske riger, især i det Osmanniske rige, hvor storvesiren nærmest svarede til en statsminister, omend til tider med betydelig magt som sultanens stedfortræder. Titlen afskaffedes i det moderne Tyrkiet i forbindelse med afskaffelsen af sultanenstyret i 1922.

Mellemøsten
Osmanniske Rige
Politiske embeder
Laurits Jensen (politiker)

Laurits Christian Jensen, ofte kaldet Lauritz Jensen, (født 9. januar 1867 i Ringsted, død 8. oktober 1931) var en dansk købmand og politiker.

Han var søn af arbejdsmand Jens Jørgensen og Kirsten f. Pedersen, stod i manufakturlære hos Nikolaj Jørgensen i Ringsted, var købmand i Vordingborg 1894-1904 og blev der formand for den lokale borger- og industriforening og for amtsudstillingen 1901.

Fra 1918 til 1920 sad han i Folketinget valgt i Hovedstaden for Erhvervspartiet som han var initiativtager til og første formand for indtil 1921. Partiet var repræsenteret i Folketinget fra 1918 til 1924. Tidligere havde han stillet op til Folketinget for Højre ved Folketingsvalget 1913 i Københavns 13. valgkreds.

Han var Indenrigsministeriets konsulent ved behandling af sager vedrørende lærlingeforhold inden for handelsbranchen fra 1921.

Han var Ridder af Dannebrog og modtog Fortjenstmedaljen i sølv.

Referencer

Kilder 
 Kraks Blaa Bog 1929

Folketingsmedlemmer i 1910'erne
Folketingsmedlemmer i 1920'erne
Personer fra Ringsted
Modtagere af Fortjenstmedaljen i sølv
Riddere af Dannebrog
Personer i Kraks Blå Bog (afdøde)
Købmænd fra Danmark
Graham Taylor

Graham Taylor (OBE) (født 15. september 1944 i Worksop, England, død 12. januar 2017) var en engelsk fodboldspiller og senere træner, bedst kendt for mellem 1990 og 1993 at stå i spidsen for Englands landshold. Han var også i en årrække manager i blandt andet Watford og Aston Villa.

Som aktiv spillede Taylor som forsvarer hos henholdsvis Grimsby og Lincoln City. Hans tid som engelsk landstræner var ikke præget af stor succes, idet hans eneste slutrunde, EM i 1992 i Sverige endte med at englænderne blev slået ud efter den indledende runde. Da holdet også missede kvalifikationen til VM i 1994 trådte Taylor tilbage fra posten.

Referencer 

Fodboldspillere fra England
Fodboldspillere fra Grimsby Town F.C.
Fodboldspillere fra Lincoln City F.C.
Fodboldtrænere fra England
Fodboldtrænere fra Aston Villa F.C.
Personer tildelt Officer of the Order of the British Empire
Trænere for Englands fodboldlandshold
David Moyes

David William Moyes (født 25. april 1963 i Glasgow, Skotland) er en tidligere skotsk fodboldspiller. Han har tidligere været træner i Everton, Manchester United, Real Sociedad og Sunderland og senest West Ham.

Aktive karriere 
Moyes spillede som aktiv for flere klubber i både hjemlandet og England. Han var blandt andet tilknyttet Celtic F.C. i fødebyen Glasgow, samt de engelske hold Bristol City og Preston North End.

Trænerkarriere

Preston North End 
Moyes' sidste klub som aktiv, Preston North End, blev også hans første som træner, da han var manager for holdet mellem 1998 og 2002. Han var med til at føre holdet fra den tredje- op til den næstbedste række. I 1998-99 sæsonen vandt Preston Division Two og rykkede op i den næstbedste række Division One. I 2000-01-sæsonen kvalificerede holdet sig til play-off-finalen om oprykning til Premier League, som de tabte til Bolton.
Under Moyes spillede Preston 243 kampe med følgende statistik: 113 sejre, 63 nederlag og 67 uafgjort.

Everton 
I marts 2002 overtog han ansvaret for Premier League-klubben Everton F.C., som han stod i spidsen for til 2013. Han var blandt andet med til at opnå kvalifikationen til Champions League i 2005 samt finalen i FA Cuppen i 2009. Han blev adskillige gange blevet kåret til Månedens Manager i Premier League af det engelske fodboldforbund.

I januar 2012 blev Moyes den fjerde træner, efter Alex Ferguson, Arsène Wenger og Harry Redknapp, som vandt 150 kampe i Premier League. I november 2012 rundede Moyes kamp nummer 400 som Premier League-træner; Everton vandt kampen 2–1 over Sunderland.

Den 9. maj 2013 meddelte Everton, at Moyes stoppede efter sæsonen.

Manchester United 
Manchester United offentliggjorde den 9. maj 2013, at Moyes ville afløse Alex Ferguson den 1. juli 2013. Moyes underskrev en kontrakt på seks år med Manchester United. Resultaterne svigtede imidlertid for klubben under Moyes' ledelse, og den 22. april 2014 offentliggjorde klubben, at Moyes var blevet afskediget som cheftræner.

West Ham 
Den 16. maj 2018 offentliggjorde West Ham på deres hjemmeside at David Moyes var blevet afskediget fra sin position som cheftræner hos klubben.

Referencer 

Fodboldspillere fra Skotland
Fodboldspillere fra Celtic F.C.
Fodboldspillere fra Cambridge United F.C.
Fodboldspillere fra Bristol City F.C.
Fodboldspillere fra Shrewsbury Town F.C.
Fodboldspillere fra Dunfermline Athletic F.C.
Fodboldspillere fra Hamilton Academical F.C.
Fodboldspillere fra Preston North End F.C.
Fodboldtrænere fra Skotland
Fodboldtrænere fra Preston North End F.C.
Fodboldtrænere fra Manchester United F.C.
Fodboldtrænere fra Real Sociedad
Fodboldtrænere fra Sunderland A.F.C.
Fodboldtrænere fra West Ham United F.C.
Personer fra Glasgow
Detox

Detox er tredje og sidste studiealbum fra den amerikanske rapper og producer, Dr. Dre. Albummet mangler fortsat udgivelsesdato, men senest har Obie Trice i februar 2012 udtalt at albummet er færdigt og kun venter på at blive udgivet.

Albummet skulle oprindeligt have været udgivet i 2004, men da Dr. Dre valgte at fokusere mere på at producere for andre kunstnere, blev hans eget projekt skubbet til side.

Singler  
18. november 2010 blev sangen Kush, den første single fra Detox, udgivet. 1. februar 2011 blev sangen I Need a Doctor så udgivet, som albummets andensingle. .

Noter 

Album fra 2012
Dr. Dre
Cambridgeshire

Cambridgeshire er et grevskab (county) i England. Det grænser mod nord op til Lincolnshire, mod nordøst til Norfolk, mod øst til Suffolk, til Essex og Hertfordshire mod syd og til Bedfordshire og Northamptonshire mod vest. Hovedbyen i grevskabet er Cambridge.

Historie 
Nogle af de første permanente bosættelser fra yngre stenalder i England vides at have ligget i Cambridgeshire. Der er fundet mange genstande fra såvel stenalderen som bronzealder og jernalder i grevskabet, især i Isleham.

I Domesday Book fra det 11. århundrede omtales området som Grentebrigescire, opkaldt efter floden Granta, det gamle navn på nutidens Cam. Nutidens Cambridgeshire er opstået ved sammenlægning af flere mindre enheder, hvor den seneste sammenlægning fandt sted i 1972, hvor Huntingdonshire og Peterborough blev en del af grevskabet.

Under 2. verdenskrig var Cambridgeshire hjemsted for en række baser for såvel Royal Air Force som US Air Force. Dette skyldes dels det ret flade landskab, dels en passende afstand til det europæiske fastland, så flyveturene ikke blev for lange.

Geografi 
Store dele af grevskabet ligger meget lavt, og Storbritanniens laveste punkt med 2,75 m over havet findes ved landsbyen Holme. Grevskabets højeste punkt er Great Chishill på 146 m.

Klima

Politik 
Cambridgeshire indeholder syv valgkredse, og pr. 2011 er der herfra indvalgt seks konservative og en liberal demokrat i det britiske parlament.

Økonomi 
Herunder ses en oversigt over grevskabets bidrag til bruttonationalindkomsten (BNI). Som det ses er den stærkt stigende, især på serviceområdet.

Blandt de største arbejdspladser i Cambridgeshire er fortsat en række RAF-baser, og dertil kommer området nær Cambridge, der kendes som "Silicon Fen", hvor der er samlet en række højteknologiske firmaer inden for softwareudvikling, elektronik og bioteknologi.

Kendte personer fra Cambridgeshire 
I engelsk historie kendes en række personer, der har rod i Cambridgeshire. Det gælder fx politikerne Oliver Cromwell og Samuel Pepys, forretningsmanden Henry Royce og økonomen John Maynard Keynes. I nutiden stammer blandt andet tidligere premierminister John Major, fysikeren Stephen Hawking og kemikeren Harold Kroto fra grevskabet.

Inden for kunstens verden kan nævnes forfatteren Douglas Adams, filminstruktøren Richard Attenborough og musikere som Pink Floyd-medlemmerne David Gilmour, Roger Waters og Syd Barrett.

Noter

Eksterne henvisninger 
 Cambridgeshire County Councils hjemmeside
Alberto Suppici

Alberto Horacio Suppici Sedes (20. november 1898 – 21. juni 1981) var en uruguayansk fodboldspiller og træner, der var træner for det uruguayanske landshold, der vandt guld ved VM i 1930 på hjemmebane. Han trænede landsholdet i to omgange, fra 1928 til 1932 og igen fra 1935 til 1941.

Som aktiv spillede Suppici for Montevideo-klubben Nacional.

Referencer 

Fodboldspillere fra Uruguay
Fodboldtrænere fra Uruguay
Verdensmestre i fodbold
Forgot About Dre

"Forgot About Dre" er en grammy-vindende single fra den amerikanske rapper og producer Dr. Dre. Med på singlen er også Dr. Dres protegé, den amerikanske rapper Eminem.

Hitlister og priser

Hitlister

Årsliter

Priser 
"Forgot About Dre" vandt Best Rap Performance by a Duo or Group ved Grammy Awards 2001.

References 

Eminem-sange
Dr. Dre-sange
Singler fra 2000
Carlos Bilardo

Carlos Salvador Bilardo (født 16. marts 1939 i Buenos Aires, Argentina) er en tidligere argentinskfodboldspiller og senere træner, der var træner for det argentinske landshold, der vandt guld ved VM i 1986 i Mexico. Han var landstræner fra 1983 til 1990, og stod dermed også i spidsen for holdet da det blev nr. 2 ved VM i 1990.

Som aktiv spillede Bilardo primært for Primera División-klubberne San Lorenzo og Estudiantes de La Plata. Begge klubber har han også haft ansvaret for som træner, ligesom han har stået i spidsen for blandt andet Boca Juniors, Sevilla FC og Colombias landshold.

Referencer

Eksterne henvisninger 
 Bilardos egen hjemmeside 
 FIFA.com interview 

Fodboldspillere fra Argentina
Fodboldspillere fra San Lorenzo de Almagro
Fodboldspillere fra Estudiantes de La Plata
Fodboldtrænere fra Argentina
Fodboldtrænere fra Club Atlético Boca Juniors
Verdensmestre i fodbold
Personer fra Buenos Aires
Trænere for Argentinas fodboldlandshold
Fodboldspillere ved sommer-OL 1960
Sagans vægtskåle

Sagans vægtskåle er et princip, der kan anvendes til at vurdere sandhedsværdien af et udsagn. Princippet lyder således: "Ekstraordinere påstande kræver ekstraordinære beviser".

Hvis man f.eks. påstår, at man så en flyvemaskine, da man var ude at gå aftentur, kan påstanden ikke siges at være særligt ekstraordinær, fordi der er tale om en ganske ordinær observation.

Påstår man derimod f.eks. at man så et ikke-jordisk rumskib, kræves anderledes tungtvejende og ekstraordinære beviser for at påstanden virker overbevisende, fordi den strider imod almen viden om sandsynligheden for besøg fra det ydre rum, og om hvad man almindeligvis kan forvente sig at opleve og observere når man går aftentur. Hvis den som fremsætter påstanden ikke kan fremlæggee tilstrækkeligt ekstraordinært bevismateriale, ville de fleste tilhørere sandsynligvis give sig til at lede efter alternative forklaringer på påstanden, f.eks. den som fremsætter den ikke er psykisk stabil, at påstanden er et udtryk for humor eller lignende.

Sagans vægtskåle peger dermed på, at man når man vurderer en forklaring eller en teori, ikke kun skal kigge på påstanden i sig selv og dens evne til at forklare det observerede, men også på, i hvilket omfang teorien passer med anden viden.

Referencer 

Logik
Anders Graneheim

Anders Graneheim (født 3. maj 1962 i ved Timrå, Västernorrlands län i Sverige) er en svensk bodybuilder.

Links 
 Anders Graneheim

Bodybuildere
Personer fra Sverige
Seat Altea (flertydig)

SEAT Altea kan henvise til flere bilmodeller:

 SEAT Altea Prototipo, konceptbil introduceret i 2003
 SEAT Altea, serieproduceret bil introduceret i 2004
 SEAT Altea XL, serieproduceret bil introduceret i 2006
 SEAT Altea Freetrack, serieproduceret bil introduceret i 2008
Dexter Jackson (bodybuilder)

Dexter The Blade Jackson (født 25. november 1969) er en professionel Bodybuilder fra Jacksonville i USA. Han blev Mr. Olympia i 2008.

Personligt liv 
Jackson er den næst ældste af seks søskende. Som ung havde han flere hobbyer som amerikansk fodbold atletik og baseball. Han har fire børn: Lenard, Dexter, Julian og Maya.

Karriere 
Dexter Jackson vandt Mr. Olympia første gang i 2008, men har også vundet mange andre konkurrencer som 2008 New Zealand Pro 2008 Grand Prix Australia og Arnold Classic to gange.

Han har en konkurrencevægt på 105 kg og en Off-season vægt på 111 kg.

Bodybuildere fra USA
Ludwig Ingebregtsen

Ludwig Ingebregtsen (død 2005) var en norsk Bodybuilder. Han vandt en medalje ved europamesterskabet i 1984.Han konkurerede også nationalt inden for styrkeløft. 
I 1970'erne drev han et Motionscenter i Arbosgate i Oslo.

Litteratur 
Hans selvbiografi Tunge løft og høye spark udkom tidligt i 2000erne.

Noter 

Bodybuildere
Sportsfolk fra Norge
Målgruppeanalyse

En målgruppeanalyse, er en undersøgelse der har til formål at afdække forventninger, behov eller præferencer hos de intenderede modtagerne af et produkt, en publikation eller anden frembringelse. Målgruppeanalysens formål kan f.eks. være at afdække i hvilket omfang der er et behov for produktet, hvordan produktet skal udformes i detaljer for at få den ønskede modtagelse i målgruppen, hvilken og hvor meget kommunikation der bør være til målgruppen for at produktet får den ønskede modtagelse osv.

Metoder og teori 
Målgruppeanalyser trækker ofte på klassiske undersøgelsesmedtoder fra de sociale og humanistiske videnskaber for at nå frem til de nødvendige data. Således er spørgeskemaer, fokusgrupper og andre former for interviews hyppigt anvendt sammen med forskellige statistiske metoder.
Af og til anvendes også f.eks. socialvidenskabelig teori til at forklare observationer eller fremskrive en udvikling.

Samspil med udviklingen af produktet 
En klassisk udfordring i forbindelse med målgruppeanalyser er at sikre et optimalt samspil med udviklingen af produktet. Udfordringen er ofte at have et konkret produkt at indsamle udsagn om fra målgruppen contra at indsamle udsagn på et tidspunkt i produktudviklingen der er så tidligt som muligt, så flest mulige forhold vedrørende produktet stadig står til at ændre.
Blandt metoderne til at overvinde denne udfordring kan nævnes at anvende tidlige versioner af produktet, prototyper, skitser, kladder eller lignende til at få kommentarer fra repræsentanter fra målgruppen. En ofte anvendt metode kan også være at dele målgruppeanalysen op i flere mindre trin, som afvikles efterhånden som produktudviklingen skrider frem. Derved kan det sikres at der indsamles data fra målgruppen på et så konkret grundlag som muligt, samtidig med at der produceres viden på et så tilpas tidligt tidspunkt i produktudviklingen, at det stadig er muligt at foretage omfattende ændringer i produktet uden uacceptable meromkostninger.

Markedsføring
Profession: Reporter

Profession: Reporter (original titel Professione: reporter (italiensk) eller The Passenger (engelsk)) er en film instrueret af den italienske instruktør Michelangelo Antonioni. Filmen, der blev udsendt i 1975, har Jack Nicholson i hovedrollen og handler om en reporter fra en TV-station, der på en opgave i Afrika overtager en død mands identitet. Filmen var den sidste af i alt tre engelsksprogede film, som producenten Carlo Ponti havde hyret Antonioni til at instruere. Den første var Blowup, efterfulgt af Zabriskie Point og den sidste Profession: Reporter.

Filmen deltog i konkurrencen om Den Gyldne Palme og blev tildelt Bodilprisen for bedste ikke-amerikanske film i 1976.

Medvirkende 
 Jack Nicholson... David Locke
 Maria Schneider... Pigen
 Steven Berkoff... Stephen
 Ian Hendry... Martin Knight
 Jenny Runacre... Rachel Locke
 Ambroise Bia... Achebe
 Charles Mulvehill... David Robertson

Eksterne links 
 The Passenger's officiele website hos Sony Pictures
 

Italienske film fra 1975
Bodilprisen for bedste ikke-amerikanske film
Dramafilm fra Italien
Film fra Spanien
Franske film fra 1975
Dramafilm fra Frankrig
Kid Icarus: Uprising

Kid Icarus: Uprising (新・光神話 パルテナの鏡 Shin Hikari Shinwa: Parutena no Kagami) er et Third-person shooter i Kid Icarus-serien. Spillet blev annonceret på E3 i 2010, og blev udgivet marts 2012. Spillet er det tredje i serien, og er det første Kid Icarus-spil siden Kid Icarus: Of Myths and Monsters som blev udgivet i 1991.

Kid Icarus: Uprising den engelske og originale stemme til hovedpersonen Pit vil bliver Lani Minella som også dubbede til Pit i Super Smash Bros. Brawl fra 2008.

Gameplay 
Kid Icarus: Uprising er et Third-person shooter hvor du kontrollerer englen Pit som har et sværd og et skydevåben. Det er imidlertid skydevåbenet som vil være hovedvåbenet også på bakken. Spillet er blevet beskrevet som en hurtig og actionfyldt blanding af luft- og bakke-baseret skyding.I luften, skal man altid sørge for at undgå objekter for at undgå at crashe, mens hurtigt nedskyder fjender.

Kilder

Eksterne henvisninger 
 

Computerspil fra 2012
Nintendo 3DS-spil
The Legend of Zelda: Skyward Sword

The Legend of Zelda: Skyward Sword er et Wii-spil udviklet af Nintendo i The Legend of Zelda-serien. Det udkom i Europa 18. november 2011. Spillet gør brug af og kræver Wii Motion Plus-tilbehøret.

Kilder

Eksterne henvisninger 
 

Wii-spil
Computerspil fra 2011
Action-adventurespil
Nintendo-spil
Skyward Sword
Per Andersen

Per Andersen kan henvise til flere personer:

 Per Oskar Andersen (1930-) Norsk hjerneforsker
 Per Bødker Andersen (1946-) – tidligere borgmester for Kolding Kommune (1985-2009) for socialdemokraterne
 Per Ulrich Andersen (1981-) – også kendt som Per Ulrich Karpf, bedrageridømt forretningsmand og tidligere ungdomspolitiker.
 Per Andersen (historiker) - dansk historiker.
Nintendogs + Cats

er et kæledyrssimulator til Nintendo 3DS. Spillet er en opfølger til spillet Nintendogs til Nintendo DS men nu også med muligheden for at vælge katte, samt nye racer og funktioner. Spillet går ud på at man har en kattekilling eller hundevalp som man skal passe på, made, lege med og lignende. Spillet prøver at simulere hvordan ægte katte og hunde ville opføre sig. Mens hunden vil opsøge opmærksomhed, vil katten være mere reserveret.

Kilder

Eksterne henvisninger 
 
Simulationsspil
Computerspil fra 2011
Nintendo-spil
Nintendo 3DS-spil
Jacques d'Agar

Jacques d'Agar, i Danmark kendt som Jacob d'Agar (døbt 9. marts 1642 i Charenton-le-Pont – 16. november 1715 i København) var en fransk/dansk maler.

D’Agar lærte kunsten hos Jakob-Ferdinand Voet og blev i 1675 medlem af Akademiet i Paris, men ekskluderedes i 1682 som reformert. Han forlod nu Frankrig og kom til København, hvor Christian 5.’s reformerte dronning Charlotte Amalie beskyttede og begunstigede sine trosfæller. d’Agar var en betydelig portrætmaler og var meget sysselsat og yndet af hoffet og de store. Han fik titel af Oberkontrafejer med 1500 Rigsdaler årlig løn, og blev udnævnt til hofjunker. Han var en af de seks hofjunkere, der førte hestene for dronning Sophie Amalies ligvogn 1685. Han var et af de mest fremragende medlemmer af den lille reformerte menighed. Han stod tillige med præsten Mesnard i spidsen for en pengeindsamling i udlandet til fordel for de reformertes kirke her. Han besøgte Brandenburg og kollekten indbragte et pænt beløb. Den 7. februar 1685 udgik der kongelig beskikkelse for ham som generaldeputeret for de reformerte ved den nye kirke, som det var blevet dem bevilget at bygge på Christianshavn. Det var et mandat, som varede til 9. marts 1686. Også nævnes han blandt den reformerte menigheds ældste. Til Christian 5.’s jordefærd forfærdigede han Skilderier  som sørgedekorationer. Frederik 4. bekræftede ham i hans værdigheder som hofjunker og første hofmaler.

Med d’Agard (og Benoît Le Coffre) fortrænger den franske malemåde, med dens lette, graciøse sving, dens løst henkastede tegning og modellering og dens kokette farvegivning, den nederlandske skoles kraftige, djærve behandlingsmåde, energiske karakteriseren, realistiske opfattelse og sunde, naturtro kolorit. De fleste af d’Agars malerier er gået til grunde eller spredte for alle vinde; et par findes i den kgl. malerisamling, andre som hans eget portræt på Rosenborg. Blandt hans lærlinge kan nævnes Rafael Mengs’ far, Ismael Mengs, som efter sin første lærer Peder Jochumsens død 1711 kom til d’Agar. d’Agar var gift med en datter af den franske maler Jean-Michel Picart og havde børn, deriblandt sønnen Charles, der ligesom faren var maler, men af hvem ingen værker kendes her hjemme. d’Agar ejede en  ejendom på Åbenrå ved siden af den franske præstegård. Den tilhørte endnu i 1728 hans arvinger, men gik til grunde i den store brand samme år. d’Agar døde 16. november 1715 og jordfæstedes på De reformertes kirkegårds franske afdeling.

Kilder 

 
 

Personer fra Paris
Danskere i 1600-tallet
Danskere i 1700-tallet
Barokmalere
Portrætmalere
Hofmalere fra Danmark
Medlemmer af Académie royale de peinture et de sculpture
Huguenotter
Qamdo

Qamdo (kinesisk: 昌都; pinyin: Chāngdū; Wade-Giles: Ch'āng-tū; Tibetansk: ཆབ་མདོ་་; Wylie: Chab-mdo) er et præfektur i den østlige del af Den autonome region Tibet. Det har et areal på 110.154 km², og en befolkning på 590.000 mennesker (2007). Præfekturet ligger i en gennemsnitlig højde på over 3.500 meter over havet.

Administrative enheder 
Præfekturet Qamdo har jurisdiktion over 11 amter (县 xiàn).

Trafik 
Kinas rigsvej 214 løber gennem området. Den fører fra Xining i provinsen Qinghai til Jinghong i Yunnan. 

Kinas rigsvej 317 løber gennem området. Den fører fra Chengdu i Sichuan til Nagqu i Tibet.

eksterne kilder og hwenvisninger 
 Officiel webside på engelsk 

Præfekturer i Tibet